ΓΡΑΠΤΗ ΕΡΩΤΗΣΗ P-1874/00

υποβολή: Michiel van Hulten (PSE) προς την Επιτροπή

(6 Ιουνίου 2000)

Θέμα: Ευρωπαϊκή επισιτιστική βοήθεια προς την Ρωσία

1. Έχει πληροφορηθεί η Επιτροπή την είδηση που δημοσιεύθηκε στην ολλανδική εφημερίδα NRC Handelsblad της 27ης Μαΐου ε.έ. με τίτλο Οι Ρώσοι θεωρούν την Ε Επεύθυνη για τον θάνατο χοίρων;

2. Αληθεύει ο ισχυρισμός που παρουσιάζεται στην είδηση δηλ. ότι λόγω της αποθηκεύσεως γαλλικού και γερμανικού κρέατος στα σφαγεία της πόλεως Jaroslavl στις αρχές του χρόνου, δεν διατίθετο πλέον αποθηκευτική δυνατότητα για τους χοίρους των εντόπιων χοιροτρόφων και κατόπιν αυτού ψόφησαν χιλιάδες χοίροι ρωσικής εκτροφής;---

3. Συμμερίζεται η Επιτροπή την άποψη του εξουσιοδοτημένου παρατηρητή της στην Μόσχα ότι το ευρωπαϊκό πακέτο βοηθείας ύψους 500 εκετ. δολλ. δεν έχει αποσταθεροποιήσει την ρωσική αγορά; Εάν ναι, διαθέτει στοιχεία με τα οποία μπορεί ναποστηρίξει την θέση αυτή;

4. Σε ποιές πληροφορίες βασίζει ο εξουσιοδοτημένος παρατηρητής την άποψή του ότι χάρη στην επισιτιστική βοήθεια προς την Ρωσία έχει σωθεί η ζωή χιλιάδων γηραιών ατόμων;

5. Συμμερίζεται η Επιτροπή την άποψη Ολλανδού εμπόρου κρεάτων στη Ρωσία σύμφωνα με τον οποίο η επισιτιστική βοήθεια της Ε Ε προς την Ρωσία έχει ασκήσει πίεση στις τιμές και ότι όπως λέγεται γίνεται ντάμπιγκ των πλεονασμάτων από την Ευρωπαϊκή Ένωση και τις ΗΠΑ;

6. Προτίθεται η Επιτροπή να αναθέσει την εκτέλεση μελέτης σχετικά με τις επιπτώσεις της επισιτιστικής βοήθειας της Ε Ε στην αγορά χοίρων στην Ρωσία;

Απάντηση του κ. Patten εξ ονόματος της Επιτροπής

(30 Ιουνίου 2000)

Η Επιτροπή δεν δέχεται την κριτική που ασκήθηκε σε δημοσίευμα της NRC Handelsblad στο οποίο αναφέρεται το αξιότιμο μέλος του Κοινοβουλίου.

Το πρόγραμμα παροχής τροφίμων εγκρίθηκε από το Συμβούλιο το Δεκέμβριο του 1998, σε συνέχεια της αίτησης της ρωσικής κυβέρνησης για παροχή βοήθειας. Εξαιτίας της φτωχής συγκομιδής και της οικονομικής κρίσης του 1998, η ρωσική κυβέρνηση ανησύχησε ότι θαπήρχε έλλειψη τροφίμων και ότι, ως συνέπεια, θα σημειώνονταν κερδοσκοπικές αυξήσεις τιμών σε πολλές περιοχές της Ρωσίας το χειμώνα του 1998 και την άνοιξη του 1999. Για την αποφυγή αυτής της κατάστασης κρίθηκε αναγκαία η εισαγωγή σημαντικής ποσότητας τροφίμων.

Οι προμήθειες προϊόντων διετέθησαν σε άνω των 50 από τις 89 συνολικά περιφέρειες της Ρωσικής Ομοσπονδίας. Τόσο το κοινοτικό όσο και το αμερικανικό πρόγραμμα προμήθειας τροφίμων (συνολική ποσότητα 5 εκατομμυρίων περίπου τόνων) κάλυψαν σε σημαντικό βαθμό το έλλειμμα επισιτιστικών αναγκών. Ως συνέπεια, οι τιμές για τα περισσότερα είδη διατροφής αυξήθηκαν σταδιακά και όχι κατακόρυφα όπως αναμενόταν.

Πριν από την κρίση, το 85 % περίπου των εξαγωγών ειδών διατροφής της Κοινότητας στην Ομοσπονδία (κυρίως βόειο και χοίρειο κρέας) κατευθύνθηκε στη Μόσχα και στην Πετρούπολη καθώς και στις περιοχές γύρω από αυτές τις δύο πόλεις. Οι εν λόγω περιοχές είχαν εξαιρεθεί ρητά από το επισιτιστικό πρόγραμμα της Κοινότητας για την αποφυγή τυχόν διαταραχής των παραδοσιακών εξαγωγικών αγορών.

Τα έσοδα από την πώληση τροφίμων χρησιμοποιούνται για το ταμείο συντάξεων (80 %) και άλλες πρωταρχικές κοινωνικές ανάγκες (20 %). Ως αποτέλεσμα, κατέστη δυνατή η πλήρης εκκαθάριση των καθυστερούμενων οφειλών του ταμείου συντάξεων παρέχοντας συνεπώς πολύτιμο εισόδημα στα άτομα με τις μεγαλύτερες ανάγκες. Τα συνολικά έσοδα που αναμένεται να προέλθουν από τις πωλήσεις ανέρχονται σε 7 400 εκατομμύρια ρούβλια περίπου (274 εκατομμύρια ευρώ). Είναι ευρέως αποδεκτό ότι τα έσοδα αυτά διετέθησαν καταλλήλως μεριμνώντας ιδιαιτέρως για τους ενδεέστερους.

Η ποσότητα χοίρειου κρέατος που αναλογούσε στην πόλη Yaroslavl στο πλαίσιο του σχετικού κοινοτικού προγράμματος ήταν 5 000 τόνοι, αν και στην πραγματικότητα διετέθησαν μόνο 2 413 τόνοι. Ειδικότερα, τρεις από τις τέσσερις περιφερειακές μονάδες επεξεργασίας κήρυξε πτώχευση πριν από τη διάθεση του κοινοτικού χοίρειου κρέατος, γεγονός που δεικνύει ότι η τοπική βιομηχανία αντιμετώπιζε ήδη σοβαρές δυσκολίες. Οι ρωσικές αρχές είχαν την αποκλειστική ευθύνη της εκφόρτωσης, της εσωτερικής μεταφοράς, της διανομής και της αποθήκευσης. Ωστόσο, η διακοπή λειτουργίας των τριών περιφερειακών μονάδων επεξεργασίας φαίνεται να είναι η βασική αιτία τυχόν διαταραχής της αγοράς και όχι η παρουσία του κοινοτικού προϊόντος στις αποθήκες ψυγεία. Όσον αφορά την αποθήκευση, η Επιτροπή θεωρεί ότι το ποσοστό της συνολικής χωρητικότητας (ιδιωτικής καιπό κρατικό έλεγχο) που χρησιμοποιήθηκε για το πρόγραμμα ήταν ασήμαντο.

Σύμφωνα με τους όρους που θεσπίζονται με τον κανονισμό (ΕΚ) αριθ 2802/98 του Συμβουλίου της 17ης Δεκεμβρίου 1998 σχετικά με την εφαρμογή προγράμματος εφοδιασμού της Ρωσικής Ομοσπονδίας σε γεωργικά προϊόντα(1), το συγκεκριμένο πρόγραμμα αποτελεί αντικείμενο ανεξάρτητης αξιολόγησης. Η ενδιάμεση έκθεση των αξιολογητών έχει ήδηποβληθεί στο Συμβούλιο και αντίγραφο αυτής αποστέλλεται απευθείας στο αξιότιμο μέλος του Κοινοβουλίου και στη Γραμματεία του Κοινοβουλίου. Η τελική έκθεση θα ολοκληρωθεί στο άμεσο μέλλον.

(1) ΕΕ L 349 της 24.12.1998.